KKDM/Nr. ……………………… Prot Tiranë, më 19 / 10 / 2021

*Lutemi referoni këtë numër në përgjigje*

**VENDIM**

Nr.03, date 19 /10/2020

**PËR**

**Udhëzimin e Përgjithshëm mbi Hartimin e Rregullores Teknike të Shfrytëzimit, Mirëmbajtjes dhe Kontrollit të objektit dhe nënobjekteve të Digave të mëdha”**

Në mbështetje te Ligjit Nr. 8681, datë 02.11.2000 ”Për Projektimin, Ndertimin, Shfrytezimin dhe Mirembajtjen e Digave dhe Dambave”, VKM Nr. 147, datë 18.03.2004 ”Miratimin e Rregullores për Sigurinë e Digave dhe të Dambave” si dhe Udhëzimit Nr.4 të Këshillit te Ministrave, datë 18.07.2003 ”Për Kërkesat e dokumentacionit ligjor dhe teknik që duhet të përmbajë dosja e digave dhe dambave”, Komiteti Kombëtar i Digave të Mëdha (KKDM),

**VENDOSI:**

1. Miratimin e Udhëzimit të Përgjithshëm mbi Hartimin e Rregullores Teknike të Shfrytëzimit, Mirëmbajtjes dhe Kontrollit te Objektit dhe nënobjekteve të Digave të Mëdha bashkëlidhur këtij Vendimi.
2. Shfrytëzuesit e digave të Hartojnë Rregulloret Teknike të shfrytëzimit, Mirëmbajtjes dhe Kontrollit te Objekteve dhe nënobjekteve të digave të mëdha në përputhje me këtë Udhëzim dhe legjislacionin në fuqi
3. Sekretariati Kombëtar i Digave të mëdha (SKDM) si zyre ekzekutive e KKDM të ndjekë procesin e pregatitjes dhe dorëzimit në KKDM të Rregulloreve teknike të shfrytezimit, Mirëmbajtjes dhe Kontrollit të objekteve dhe nenobjekteve te digave te medha. Brenda muajit Mars te vitit pasardhes duhet të jepet informacion në KKDM per ecurine e ketij procesi, problematikat e hasura dhe perdorimin e kesaj Rregulloreje sipas Udhëzimeve dhe Legjislacionit në fuqi.

Ky Vendim hyn në fuqi menjëherë

**KOMITETI KOMBËTAR I DIGAVE TË MËDHA**

**KRYETARI**

**Arjan JOVANI**